รัฐบาลผลักดันแผนปฏิบัติการผู้สูงอายุ ให้สูงวัยอย่างมีพลัง โดยเน้นการเสริมทักษะใหม่แก่แรงงานผู้สูงอายุ ตามเป้าหมายวาระแห่งชาติ
รัฐบาลผลักดันแผนปฏิบัติการผู้สูงอายุ ให้สูงวัยอย่างมีพลัง โดยเน้นการเสริมทักษะใหม่แก่แรงงานผู้สูงอายุ ตามเป้าหมายวาระแห่งชาตินายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ประชุมคณะกรรมการผู้สูงอายุแห่งชาติและได้รับทราบสถานการณ์ผู้สูงอายุไทย ซึ่งในปี 2561 พบว่า มีประชากรไทยที่เป็นผู้สูงอายุ (อายุเกิน 60 ปี) 12 ล้านคน หรือคิดเป็นร้อยละ 18 ผู้สูงอายุช่วง 60-64 ปี ซึ่งส่วนมากยังมีสุขภาพดีและมีศักยภาพในการทำงาน แต่มีถึงร้อยละ 41 ที่ไม่ได้ทำงาน หรือหยุดทำงาน ที่ประชุมเห็นชอบแนวทางการส่งเสริมแนวทาง “สูงวัยอย่างมีพลัง” โดยเน้นการเสริมทักษะใหม่แก่แรงงานผู้สูงอายุ การออกแบบการทำงานให้ยืดหยุ่นและสร้างแรงจูงใจให้นายจ้างที่จ้างผู้สูงอายุ ส่งเสริมให้แรงงานนอกระบบเป็นสมาชิกกองทุนการออมแห่งชาติ ส่งเสริมองค์กรปกครองส่วนท้องถิ่นและกิจกรรม CSR ภาคประชาชนในการสร้างงานผู้สูงอายุที่เป็นแรงงานนอกระบบนายจุรินทร์ ยังได้กำชับการขับเคลื่อนแผนปฏิบัติการด้านผู้สูงอายุ ระยะ 3 ปี (พ.ศ.2563 -2565) ให้บรรลุเป้าหมาย ซึ่งประกอบด้วย การเตรียมความพร้อมประชากรเพื่อวัยสูงอายุที่มีคุณภาพ การส่งเสริมและพัฒนาผู้สูงอายุ การพัฒนาบุคลากรด้านผู้สูงอายุ (เพื่อดูแลผู้สูงอายุ) หากขับเคลื่อนแผนงานสู่โครงการในระดับทัองถิ่นได้ตามเป้า เชื่อมั่นว่าผู้สูงอายุไทยจะเป็นกำลังสำคัญในการดูแลและขับเคลื่อนสังคม